Tuttugu og fimm erlend og innlend ungmenni stöðvuðu umferð um tíma á Grundartangavegi í gær eins og fram hefur komið í fréttum . Eftir að hafa legið í sjálfskipuðum hlekkjum í grenjandi rigningu og húkt á þríhyrndum röravirkjum hætti fólkið mótmælunum enda þá löngu búið að opna hjáleið fyrir umferð til og frá Grundartanga . Einn úr hópi mótmælenda fékk álstöng í hausinn þegar fólkið var að hætta aðgerðunum og flutti lögreglan hann á sjúkrahúsið á Akranesi til skoðunar . Ekki er talið að honum hafi orðið meint af því að komast með þessum hætti í beint samband við álið . Þá færði lögreglan þrjá meðlimi hópsins úr regngöllum sem merktir voru Orkuveitunni og fólkið gat alls ekki munað hvar það hefði fengið .